Z A P I S N I K

39. sjednice Vijeća Mjesnog odbora Branovec – Jalševec,
 održane 26. kolovoza 2024.
 u prostoru objekta mjesne samouprave, Branovečka cesta 94,
 s početkom u 18,00 sati

NAZOČNI ČLANOVI VIJEĆA:  Hrvoje Horvat, Anto Stanić, Ivan Furdin, Slavko Oklješa i Ivan Sunek.
Predsjedava Hrvoje Horvat, predsjednik Vijeća.
Zapisnik vodi Hrvoje Horvat, predsjednik Vijeća. 
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 39. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 38. sjednice Vijeća, održane 1. srpnja 2024., bez izmjena.

Na prijedlog predsjednika, Vijeće jednoglasno utvrđuje

D N E V N I    R E D:

1. Godišnji izvještaj o izvršenju Financijskog plana Mjesnog odbora Branovec – Jalševec za 2023. – donošenje;
1. Prijedlog lokacija za postavljanje nadzornih kamera na divljim odlagalištima otpada – donošenje zaključka;
1. Zahtjev građana za rekonstrukcijom odvodnje i asfaltiranjem Branovečke ceste od kbr. 162 do kbr. 244 – donošenje zaključka;
1. Prijedlog za promjenu namjene nekretnine, k.č. 8504/1, k.o. Granešina nova – donošenje zaključka;
1. Pitanja, prijedlozi i obavijesti.


Ad 1. Godišnji izvještaj o izvršenju Financijskog plana Mjesnog odbora Branovec – Jalševec za 2023.

U raspravi sudjeluju svi prisutni.
Vijeće jednoglosno donosi 

Godišnji izvještaj o izvršenju Financijskog plana Mjesnog odbora Branovec – Jalševec za 2023.
[bookmark: _GoBack]/Godišnji izvještaj nalazi se u prilogu ovog zapisnika i njegov je sastavni dio./


Ad 2. Prijedlog lokacija za postavljanje nadzornih kamera na divljim odlagalištima otpada
U raspravi sudjeluju svi prisutni. 
Vijeće jednoglasno donosi 


ZAKLJUČAK
o prijedlogu lokacija za postavljanje nadzornih kamera
na divljim odlagalištima otpada

I. Predlaže se postavljanje nadzornih kamera na divljim odlagalištima otpada na sljedećim lokacijama:
· Branovečka cesta, preko puta kbr. 94 – kod zelenog otoka,
· Branovečka cesta, kod raskrižja s ulicom Prevende, prije plastenika – divlje odlagalište otpada,
· raskrižje ulica Mudifaji, Naglići i Veliki Vrh – divlje odlagalište otpada,
· Branovečka cesta, preko puta kbr. 2 – divlje odlagalište otpada.


Ad 3. Zahtjev građana za rekonstrukcijom odvodnje i asfaltiranjem Branovečke ceste od kbr. 162 do kbr. 244

U raspravi sudjeluju svi prisutni.
Vijeće jednoglasno donosi

ZAKLJUČAK
o prijedlogu za rekonstrukcijom odvodnje i asfaltiranjem
Branovečke ceste od kbr. 162 do kbr. 244

I. Razmotren je zahtjev građana za rekonstrukcijom odvodnje i asfaltiranjem Branovečke ceste od kbr. 162 do kbr. 244.
II. Za predloženu lokaciju Vijeće Mjesnog odbora donijelo je više zaključaka za izgradnju nedostajućeg kanala odvodnje.
III. Predlaže se uputiti dopis Vodoopskrbi i odvodnji d.o.o. i Gradskom uredu za mjesnu samoupravu, promet, civilnu zaštitu i sigurnost da se, prema projektu koji je napravljen, riješe imovinsko-pravni odnosi s vlasnicima privatne parcele preko koje je projektiran priključak na Branovečku cestu. Projektant je predvidio da se spoj na Branovečku cestu riješi preko privatne parcele, a Vijeće Mjesnog odbora nema informaciju je li za to osigurana suglasnost vlasnika, riješeno pitanje izvlaštenja ili prava služnosti. Vijeće nema ni mogućnost obeštećenja vlasnika privatne parcele, te je to obveza investitora. 


Ad 4. Prijedlog za promjenu namjene nekretnine, k.č. 8504/1, k.o. Granešina nova
U raspravi sudjeluju svi prisutni.
Vijeće jednoglosno donosi 

ZAKLJUČAK
o prijedlogu za promjenu namjene nekretnine, k.č. 8504/1, k.o. Granešina nova

I. Razmotren je prijedlog za promjenu namjene nekretnine oznake k.č. 8504/1, k.o. Granešina nova.
II. Vijeće Mjesnog odbora upućuje predlagatelja da se s upitom obrati Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje. 
Vijeće Mjesnog odbora nije uključeno u izmjene i dopune GUP-a Grada Zagreba. Također, u dostavljenom podnesku je prijedlog za promjenu u zonu M1 ur. pravilo 2.2. i gradnja objekta od 1.500 m2 Prema javno dostupnim podacima urbano pravilo 2.2 dopušta mogućnost gradnje objekta do 400 Gbp-a, te shodno svemu o tome nismo u mogućnosti raspravljati.
III. Vijeće Mjesnog odbora je također u postupku izmjene i dopunu GUP-a Grada Zagreba podnijelo prijedlog da stručni izrađivač plana na području Mjesnog odbora nastoji odrediti zone za javni sadržaj (dječje igralište, dječji parkić, predškolske i školske ustanove), kao plan dugoročnog planiranja i razvoja naselja Branovec - Jalševec.


5. Pitanja, prijedlozi i obavijesti
Član Vijeća Anto Stanić: Branovečka cesta preko puta kbr. 144 - uslijed oborinskih padalina na cestu se nanose veće količine zemlje i blata sa zemljišnog brda, potrebno napraviti terenski uviđaj komunalnog redarstva.


KLASA: 024-08/24-003/1699
URBROJ: 251-13-11-5/007-24-2
Zagreb, 26. kolovoza 2024.

Zapisnik sastavio:
Hrvoje Horvat, predsjednik Vijeća

Zapisnik tehnički i administrativno
obradila: Jadranka Marković
         Predsjednik
Vijeća mjesnog odbora 
   Branovec - Jalševec

       Hrvoje Horvat
